**Návrh**

**Uznesenia Mestského zastupiteľstva v Námestove**

**Zo dňa: 27. 02. 2019**

**Predmet:**

N á v r h na odpredaj CKN parcely č. 2051/114 zastavaná plocha a nádvorie o výmere 117 m2, ktorá je zapísaná na LV č. 1399, pre k.ú. Námestovo, pod B1 na mesto Námestovo v celosti.

**Návrh na uznesenie**:

Mestské zastupiteľstvo v Námestove:

**A./** V súlade s Čl. 12 ods. 4 VZN č. 2/2017 Zásady hospodárenia a nakladania s majetkom mesta, ***schvaľuje trvalú prebytočnosť majetku mesta***- C-KN parcela č. 2051/114 zastavaná plocha a nádvorie o výmere 117 m2

**B./** V súlade s ustanovením § 9a ods. 8 písm. b./ Zákona č. 138/1991 Zb. o majetku obcí v znení neskorších predpisov, ***schvaľuje prevod pozemku zastavaného stavbou vo vlastníctve nadobúdateľa***

***- predmet:*** CKN parc. č. 2051/114 zastavaná plocha a nádvorie o výmere 117 m2

***- kupujúci:*** 1./ Azem Luši, rod. Luši, nar. 24. 10. 1965 a Renáta Lušiová, rod. Šarkéziová,

 nar. 6. 8. 1969, bytom Nábrežie 1159/21, Námestovo v ½

 2./ Rastislav Ferletjak, rod. Ferletjak, nar. 19. 8. 1973 a Žaneta Ferletjaková

 rod. Kolenová, nar. 7. 9. 1973, bytom Lazová 1509, Námestovo v ½

***- účel:*** majetkoprávne vysporiadanie pozemku zastavaného stavbou vo vlastníctve

 žiadateľov

***- kúpna cena*:** 341,90 €/m2, t.j. pri výmere 117 m2 celková kúpna cena predstavuje sumu

 40 002,30€(slovom štyridsaťtisíc dva eur aj tridsať centov)

***Dôvodová správa:***

*Dňa 13. 2. 2019 bola na mestský úrad doručená a zaevidovaná pod. č. 2195/2019 žiadosť žiadateľov: Rastislav Ferletjak, bytom Lazová 1509/44, Námestovo a Azem Luši, bytom Nábrežie 1159/21, Námestovo, ktorí sú podielovými spoluvlastníkmi nehnuteľností- polyfunkčný dom súp. č. 1159 a CKN parcely č. 2051/85 zastavaná plocha a nádvorie o výmere 315 m2 a CKN parcely č. 2051/113 zastavaná plocha a nádvorie o výmere 118 m2, na ktorých je polyfunkčný dom postavený.*

*Pri výstavbe prístavby k polyfunkčnému domu žiadatelia zasiahli aj na mestskú parcelu, ktorú prístavbou zastavali a teraz žiadajú mesto Námestovo o jej odpredaj.*

*Uvedená prístavba k polyfunkčnému domu má plniť v súlade s územným plánom mesta funkciu občianskej vybavenosti (plánovaná reštaurácia, kaviareň). Bude slúžiť verejnosti - občanom a návštevníkom mesta Námestovo a prispeje tak k zatraktívneniu ponúkaných služieb.*

*Kúpna cena za 1 m2 uvedenej parcely v danej lokalite je cenou výrazne nadpriemernou a mesto Námestovo tak získa finančné prostriedky, ktoré môže ďalej efektívne využiť.*

*Predmetná parcela je z hľadiska svojho umiestnenia - bezprostredne susediaca s parcelami, na ktorých je postavený polyfunkčný objekt vo vlastníctve súkromných osôb ako aj ďalších parametrov-tvar parcely a jej výmera, pre mesto iným spôsobom nevyužiteľná.*

Spracovala: JUDr. Kristína Vranová